Държавен вестник, бр. 28, 2016 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  28
II.2.6. Петгодишният PECS може да бъде 
преразгледан и актуализиран веднъж годишно 
през този петгодишен период, за да се вземат 
предвид новите дейности, които са предложени 
от Агенцията и в които България или друга 
ECS са изразили интерес. Одобряването на 
годишния преглед на PECS се предхожда от 
одобрение от съответните Комитети и Про-
грамни съвети на Агенцията. Ако в резултат 
на процедурата по-горе се прибавят нови 
дейности към PECS, Хартата на PECS се 
изменя съответно от Агенцията и България 
се съгласява с увеличаването на вноската си, 
ако има такива дейности, както е отразено в 
актуализираната Харта на PECS.
II.3. Принципи на индустриалната поли­
тика
II.3.1. Финансовата вноска на Република 
България в PECS се основава на гарантиран 
коефициент на географската възвращаемост, 
равен на 1. Географската възвращаемост се 
изчислява в съответствие с Резолюцията за 
Регламент относно изчисляването на коефи-
циентите за географската възвращаемост и 
публикуването на съответните статистически 
данни и прогнози (ESA/C/CXXXVIII/Res. 6 
(Final) или всяко друго приложимо решение, 
постановление, резолюция или друг акт, 
взети от Съвета на Агенцията или по негово 
упълномощаване.
II.3.2. При определяне на съдържанието 
на петгодишния план за работа на PECS и 
всяка негова преработка се прилагат следните 
принципи на индустриалната политика:
а) ненарушаване на конкуренцията;
б) допълване с наличната експертиза в 
държавите членки;
в) допълване с дейностите, предприемани 
в одобрените програми на ЕКА;
г) въздействие върху развитието на ползва-
нето на услугите, получавани от европейските 
космически активи;
д) технологична стойност за Агенцията с 
акцент върху:
 
	 иновационен потенциал;
	
	 съвместимост с Европейския тех-
нологичен генерален план и/или с 
бъдещите програмни потребности 
на Агенцията;
е) стимул за работа в европейски индус-
триални мрежи;
ж) отваряне на нови пазари за конкурентни 
доставчици;
з) участие на МСП.
II.3.3. Тези критерии ще бъдат използвани 
от Комитета за индустриална политика (IPC) 
при проучването и извършването на преглед 
на проекта за PECS.
II.4. Финансови въпроси
II.4.1. PECS се финансира чрез вноски от 
ECS, направени в съответствие с правилата 
и процедурите на Агенцията, които ще бъ-
дат официализирани чрез доброволна вноска 
от страна на България за Хартата на PECS 
в съответствие с процедурите, посочени в 
параграф II.2. За целите на управлението на 
програмата България ще покрива пълните 
вътрешни разходи на Агенцията съгласно 
условията на финансовите регламенти на 
EKAESA/C/CCXXXIII/Res.l (Final).
II.4.2. Минималната финансова вноска, 
необходима за участие на всяка ECS в PECS 
за срок от пет години, е в размер на 5 млн. 
евро при икономическите условия от 2001 г.
II.4.3. Дейностите могат да започнат веднага 
след като една европейска кооперираща дър-
жава е направила вноска за Хартата на PECS.
II.4.4. България може впоследствие да 
увеличава своята вноска в PECS веднъж го-
дишно, доколкото такова увеличение не води 
до допълнителни разходи за други ECS.
II.4.5. В случай на съфинансиране на 
договори от избраната фирма или от други 
източници участието във вътрешните разхо-
ди на Агенцията се изчислява въз основа на 
цялостната стойност на договора, освен ако 
не е договорено друго.
II.4.6. В края на всеки петгодишен пери-
од, обхванат от PECS, делът на вноската на 
България, който не е предназначен за изпъл-
нението на съответната дейност, се използва 
за финансиране на дейности, планирани да 
бъдат извършени в следващия петгодишен 
период, обхванат от PECS, освен ако от страна 
на България не се изисква друго.
II.4.7. При приключване на настоящото 
Споразумение всяка вноска на България, която 
не е била разпределена по линия на PECS, 
може да бъде определена от България за други 
програми на Агенцията, в които участва, ако 
стане държава членка или асоцииран член, 
или може да бъде разпоредена по друг начин 
съгласно решение на България.
II.5. Договорни отношения
II.5.1. Агенцията сключва договорите, 
необходими за изпълнението на PECS, в съ-
ответствие със своите правила и процедури 
чрез прилагане на общите клаузи и условия 
за договорите на ЕКА и по-специално всички 
договори са в евро.
II.5.2. Договорните ангажименти, поети 
от Агенцията, са ограничени до наличното 
финансиране. Агенцията не издава покана за 
търг, когато финансирането на съответните 
дейности е недостатъчно по отношение на 
прогнозните разходи в работния план.